
	Програма 
„Местно развитие, намаляване на бедността и подобрено включване на уязвими групи”



ИЗИСКВАНИЯ КЪМ ОФЕРТИТЕ

При изготвяне на офертата всеки кандидат трябва да се придържа точно към обявените от бенефициента условия.
Кандидатът в процедурата има право да представи само една оферта.
Офертата следва да е изготвена съобразно образеца от документацията и да съдържа техническо и финансово предложение. Към офертата следва да са приложени всички изискуеми от бенефициента документи, посочени в поканата. 
Изискуемите документи към офертата следва да бъдат представени в оригинал/нотариално заверено копие, съответно заверени от кандидата копия с думите: „Вярно с оригинала”, подпис и печат съобразно изискванията на бенефициента към конкретните документи. 
Офертите за участие в процедурата се изготвят на български език. Документите, представени на чужд език, следва да бъдат придружени с превод на български език.
Следва да се има предвид, че срокът на валидност на офертите е времето, през което кандидатите са обвързани с условията на представените от тях оферти.
Лице, което е дало съгласие и фигурира като подизпълнител в офертата на друг кандидат, не може да представи самостоятелна оферта.
Кандидатите могат да допълват своите оферти в рамките на определения срок за подаване на оферти.
Офертите се подават от кандидатите или упълномощени от тях лица, лично или по пощата или с куриер с препоръчано писмо с обратна разписка, като върху плика посочват адрес за кореспонденция, телефон и електронен адрес, като офертите следва да бъдат получени от възложителя не по-късно от срока, посочен в публичната покана, като включват:
1. данни за кандидата;
2. техническо предложение за изпълнение на поръчката;
3. ценово предложение за всяка позиция поотделно, в случай че процедурата е с обособени позиции;
4. срок на валидност, когато е приложимо;
5. подизпълнителите, които ще участват при изпълнението на поръчката, вида и дела на тяхното участие, ако кандидатът предвижда подизпълнители;
6. декларация по чл. 22, ал. 1, т. 1 от ПМС № 118/20.05.2014 г.; 
7. други документи, в случай че са предвидени в публичната покана.
Оферти, които не са подадени съгласно изискванията на публичната покана и приложенията към нея, не се разглеждат и не се оценяват.
Оферти, които са представени след изтичане на крайния срок за подаване, не се разглеждат и не се оценяват.

